PMIndiaData/PMIndiaSum huggingface dataset:
પ્રધાનમંત્રી શ્રીએ કૅપ્ટન શિવા ચૌહાણ કુમારને પોસ્ટમાં કાર્યરત રીતે તૈનાત થનાર પ્રથમ મહિલા અધિકારી બનતા બિરદાવ્યા

ફાયર એન્ડ ફ્યુરી સેપર્સના કેપ્ટન શિવા ચૌહાણ વિશ્વના સર્વોચ્ચ યુદ્ધક્ષેત્ર સિયાચીનમાં કઠિન તાલીમ પૂર્ણ કર્યા પછી કુમાર પોસ્ટમાં કાર્યરત રીતે તૈનાત થનારી પ્રથમ મહિલા અધિકારી બની હોવાથી પ્રધાનમંત્રી શ્રી નરેન્દ્ર મોદીએ તેમને બિરદાવ્યા હતા પ્રધાનમંત્રી શ્રીએ ફાયર એન્ડ ફ્યુરી સેપર્સ કોર્પ્સની પોસ્ટના જવાબમાં ટ્વીટ કર્યું: "આનાથી દરેક ભારતીયને ગર્વ થશે, જે ભારતની નારી શક્તિની ભાવનાને દર્શાવે છે."
પ્રધાનમંત્રી અને નેપાળના પ્રધાનમંત્રી વચ્ચે ટેલીફોન પર વાતચીત થઇ

પ્રધાનમંત્રી શ્રી નરેન્દ્ર મોદી અને નેપાળના પ્રધાનમંત્રી મહામહિમ શ્રી કે. પી. શર્મા ઓલી વચ્ચે ટેલીફોન પર વાતચીત થઇ હતી. બંને મહાનુભવોએ વર્તમાન સમયમાં સમગ્ર વિશ્વમાં ફેલાયેલી કોવિડ-19 મહામારીના કારણે ઉભા થઇ રહેલા આરોગ્ય અને આર્થિક પડકારોથી બંને દેશ અને પ્રદેશના લોકોને સલામત રાખવા અંગે પોતાના મંતવ્યો વ્યક્ત કર્યા હતા. તેમણે મહામારીને અંકુશમાં લેવા માટે પોત-પોતાના દેશોમાં લેવાયેલા પગલાં અંગે પણ ચર્ચા કરી હતી. પ્રધાનમંત્રી મોદીએ પ્રધાનમંત્રી ઓલીના નેતૃત્વમાં નેપાળ સરકારે આ કટોકટી સામે આપેલી પ્રતિક્રિયા અને વ્યવસ્થાપનની કામગીરી બિરદાવી હતી અને આ પડકાર સામે લડવા માટે નેપાળના લોકોના દૃઢ નિર્ધારની પ્રશંસા કરી હતી. નેપાળના પ્રધાનમંત્રીએ સાર્ક દેશોમાં આ મહામારી સામે પ્રતિક્રિયા માટે સંકલન સાધવા માટે પ્રધાનમંત્રી મોદીએ કરેલી પહેલ અંગે પોતાના પ્રશંસાના શબ્દોનો પૂનરોચ્ચાર કર્યો હતો. તેમણે ભારત દ્વારા નેપાળને આપવામાં આવેલા દ્વિપક્ષીય સહકાર બદલ આભાર વ્યક્ત કર્યો હતો. પ્રધાનમંત્રી મોદીએ આ વૈશ્વિક મહામારી સામે લડવાના નેપાળના પ્રયાસોમાં ભારત શક્ય હોય તે તમામ પ્રકારે સહકાર અને મદદ કરવા માટે પ્રતિબદ્ધ હોવાનો પૂનરોચ્ચાર કર્યો હતો. બંને નેતાઓ એ બાબતે સંમત થયા હતા કે, તેમના નિષ્ણાંતો અને અધિકારીઓ કોવિડ-19ના કારણે ઉભા થતા તમામ પ્રશ્નોના ઉકેલ માટે એકબીજા સાથે સતત નીકટતાથી વિચારવિમર્શ કરશે અને સંકલનમાં રહેશે. આવશ્યક ચીજવસ્તુઓનો પૂરવઠો સીમાપાર પૂરો પાડવા અંગે પણ તેમણે સંમતિ દર્શાવી હતી. પ્રધાનમંત્રીએ નેપાળના પ્રધાનમંત્રી ઓલી અને નેપાળના લોકોના સારા સ્વાસ્થ્ય અને સુખાકારી માટે શુભેચ્છાઓ પાઠવી હતી.
પ્રધાનમંત્રી શ્રી 12મી એપ્રિલે ગુજરાતના અડાલજ ખાતે શ્રી અન્નપૂર્ણાધામ ટ્રસ્ટની છાત્રાલય અને શિક્ષણ સંકુલનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 12મી એપ્રિલે ગુજરાતના અડાલજ ખાતે શ્રી અન્નપૂર્ણાધામ ટ્રસ્ટના છાત્રાલય અને શિક્ષણ સંકુલનું વિડીયો કોન્ફરન્સિંગ દ્વારા સવારે 11 કલાકે ઉદ્ઘાટન કરશે. આ કાર્યક્રમ દરમિયાન પ્રધાનમંત્રી જનસહાયક ટ્રસ્ટના હિરામણી આરોગ્યધામનું ભૂમિપૂજન પણ કરશે. છાત્રાલય અને શિક્ષણ સંકુલમાં 600 વિદ્યાર્થીઓ માટે 150 રૂમની રહેવા અને જમવાની સુવિધા છે. અન્ય સુવિધાઓમાં " …
પ્રધાનમંત્રીએ કાશી વિદ્વત પરિષદના પ્રમુખ પ્રોફેસર રામ યત્ન શુક્લના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાશી વિદ્વત પરિષદના પ્રમુખ પ્રોફેસર રામ યત્ન શુક્લના નિધન પર શોક વ્યક્ત કર્યો છે. પ્રધાનમંત્રીએ પ્રોફેસર શુક્લાના અવસાનને શૈક્ષણિક, આધ્યાત્મિક અને સાંસ્કૃતિક જગત માટે અપૂર્વીય ખોટ ગણાવી હતી. પ્રધાનમંત્રીએ ટ્વીટ કર્યું: "કાશી વિદ્યાપરિષદના પ્રમુખ પ્રો. રામ યત્ન શુક્લનું નિધન એ શૈક્ષણિક, આધ્યાત્મિક અને સાંસ્કૃતિક જગત માટે એક અપૂર્વીય ખોટ છે. તેમણે સંસ્કૃત ભાષા અને પરંપરાગત ગ્રંથોના જતનમાં મહત્વની ભૂમિકા ભજવી હતી. આ દુઃખની ઘડીમાં તેમના પરિવારના સભ્યો પ્રત્યે મારી સંવેદનાઓ. ઓમ શાંતિ!"
ધર્મચક્ર દિવસ પ્રસંગે પ્રધાનમંત્રીનુ સંબોધન

પ્રધાનમંત્રી શ્રી નરેન્દ્ર મોદીએ આજે ધર્મ ચક્ર દિવસની ઉજવણીના પ્રારંભ પ્રસંગે એક એક વીડિયોના માધ્યમથી સંબોધન કર્યું હતું. ભારત સરકારના સાંસ્કૃતિક મંત્રાલયના નેજા હેઠળ ઈન્ટરનેશનલ બુધ્ધિસ્ટ ફેડરેશન તા. 4 જુલાઈ, 2020ના રોજ ધર્મચક્ર દિવસ ઉજવી રહ્યુ છે. આ દિવસ ભગવાન ગૌતમ બુધ્ધે બનારસ જિલ્લાના રીસીપત્તન જે હાલમાં સારનાથના નામે ઓળખાય છે ત્યાં તેમના પાંચ ચુસ્ત શિષ્યોને આપેલા પ્રથમ પ્રવચનની યાદમાં મનાવવામાં આવે છે. આ દિવસને દુનિયાભરના બૌધ્ધો પણ ધર્મ ચક્ર પ્રવર્તના અથવા તો “ધર્મનુ ચક્ર ચલાવવાની” યાદમાં ઉજવે છે. પ્રધાનમંત્રીએ અષાઢ પૂર્ણિમા એટલેક ગુરૂ પૂર્ણિમા તરીકે પણ જાણીતા આ પ્રસંગે તેમના તરફથી શુભેચ્છાઓ પાઠવી હતી અને ભગવાન બુધ્ધની પ્રાર્થના કરી હતી. તેમણે એ બાબતે આનંદ વ્યક્ત કર્યો હતો કે મોંગોલીયન કંજુરની નકલો મોંગોલીયન સરકારને ભેટ આપવામાં આવી રહી છે. પ્રધાનમંત્રીએ ભગવાન બુધ્ધના બોધ અંગે તથા માનવ જાતના અને ઘણા સમાજોના કલ્યાણનો માર્ગ બતાવતા અષ્ટાપથ અંગે વાત કરી હતી. તેમણે એ બાબતની નોંધ લીધી હતી કે બૌધ્ધ ધર્મ, લોકો, ગરીબો, શાંતિ અને અહિંસા માટે સન્માનની લાગણી દર્શાવે છે. ભગવાન બુધ્ધનો આ બોધ પૃથ્વીને લાંબા સમય સુધી ટકાવવા માટેનાં સાધન ગણવામાં આવે છે. પ્રધાનમંત્રીએ જણાવ્યુ હતું કે ભગવાન બુધ્ધે આશા અને ઉદ્દેશ અંગે વાત કરી હતી અને બંને વચ્ચે મજબૂત કડી હોવાનુ જણાવ્યુ હતું. પ્રધાનમંત્રીએ પોતાના પ્રવચનમાં જમાવ્યુ હતું કે શા માટે 21મી સદીના યુવાનો અંગે આશાવાદી છે. તેમણે કહ્યુ કે તેમની આશા યુવાનોમાંથી પ્રગટે છે. તેમણે ભારપૂર્વક જણાવ્યુ હતુ કે ભારત સૌથી મોટી સ્ટાર્ટ-અપ વ્યવસ્થા ધરાવે છે અને તેમાં તેજસ્વી યુવા માનસ ધરાવનારા લોકો વિશ્વની સમસ્યાઓના ઉપાયો શોધી રહ્યા છે. પ્રધાનમંત્રીએ જણાવ્યુ હતું કે આજે વિશ્વ એક અસામાન્ય પ્રકારના પડકારોનો સામનો કરી રહ્યુ છે. આ પડકારોના દૂરગામી ઉપાયો ભગવાન બુધ્ધના આદર્શોમાંથી પ્રાપ્ત થઈ શકે તેમ છે. તેમણે કહ્યું કે વધુમાં વધુ લોકોને બુધ્ધિસ્ટ મથકો સાથે જોડવાની જરૂર છે અને એની મારફતે આ મથકો સાથેની કનેક્ટિવિટી વધારવાની જરૂર છે. તેમણે તાજેતરમા ઉત્તર પ્રદેશના કુશીનગર વિમાન મથકને આંતરરાષ્ટ્રીય વિમાન મથકનો દરજ્જો આપવા માટે કેબિનેટે લીધેલા એક નિર્ણયનો ઉલ્લેખ કરતા જણાવ્યુ હતું કે આ નિર્ણયને કારણે યાત્રાળુ અને પ્રવાસીઓને આ સ્થળની મુલાકાત લેવામાં સુગમતા રહેશે અને સાથે સાથે પ્રવાસન પ્રવૃત્તિને પણ વેગ મળશે.
પ્રધાનમંત્રીએ રાજમાતા વિજયા રાજે સિંધિયા જીને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ રાજમાતા વિજયા રાજે સિંધિયા જીને તેમની જયંતિ નિમિત્તે શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "રાજમાતા વિજયા રાજે સિંધિયા જીને તેમની જયંતિ નિમિતે શ્રદ્ધાંજલિ. તેમનું જીવન સંપૂર્ણપણે જનસેવાને સમર્પિત હતું. તેઓ સાહસી અને દયાળુ હતા. જો ભાજપ એક પાર્ટી તરીકે ઉભરી આવી છે, જેનો લોકો વિશ્વાસ કરે છે, તેનું કારણ એ છે કે અમારી પાસે રાજમાતા જેવા અગ્રણી હતા જેમણે લોકો વચ્ચે કામ કર્યું અને પાર્ટીને મજબૂત કરી."
પ્રધાનમંત્રીએ 29મી મે, 2022ના રોજ મન કી બાત માટેના ઇનપુટ્સ શેર કરવા માટે બધાને આમંત્રણ આપ્યું

પ્રધાનમંત્રી શ્રી નરેન્દ્ર મોદીએ 29મી મે, 2022ના રોજ મન કી બાત માટે તમામને ઇનપુટ્સ શેર કરવા આમંત્રણ આપ્યું છે. એક ટ્વીટમાં પ્રધાનમંત્રીએ કહ્યું; "હું તમને આ મહિનાની 29મી તારીખે યોજાનારી #
પ્રધાનમંત્રી શ્રીએ ગત મહિનાની મન કી બાત પર આધારિત એક પુસ્તિકા શેર કરી

પ્રધાનમંત્રી શ્રી નરેન્દ્ર મોદીએ મન કી બાતના ગત મહિનાના એપિસોડ પર આધારિત એક પુસ્તિકા શેર કરી છે જેમાં કાર્યક્રમમાં ચર્ચા કરાયેલા વિષયો પર રસપ્રદ લેખો છે. પ્રધાનમંત્રીએ ટ્વીટ કર્યું; "મને આવતા અઠવાડિયે #
છેલ્લા 6 મહિનામાં 130 કરોડ ભારતીયોના સશક્તીકરણ માટે મહત્વના નિર્ણયો લેવામાં આવ્યા છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ જણાવ્યું કે, છેલ્લા 6 મહિનામાં 130 કરોડ ભારતીયોના સશક્તીકરણ માટે મહત્વના નિર્ણયો લેવામાં આવ્યા છે, ‘સૌનો સાથ, સૌનો વિકાસ, સૌનો વિશ્વાસ’ના મુદ્રાલેખ પરથી પ્રેરણા લઇને 130 કરોડ ભારતીયોના આશીર્વાદ સાથે સરકાર ભારતના વિકાસ માટે અને 130 કરોડ ભારતીયોના જીવનને સશક્ત કરવા માટે નવા ઉત્સાહથી સતત કાર્ય કરી રહી છે. એમણે જણાવ્યું હતું કે, છેલ્લા છ મહિના દરમિયાન સરકારે દેશનાં વિકાસ, સામાજિક સશક્તીકરણને વેગ આપે એવા તથા એકતા વધારે એવા અનેક નિર્ણયો લીધા છે. અમે આવનારા સમયમાં વધુ કાર્ય કરવાની ઇચ્છા રાખીએ છીએ, જેથી આપણે સમૃદ્ધ અને પ્રગતિશીલ ‘નવું ભારત’ બનાવી શકીએ.
કેબીનેટે અદાલતી ક્ષેત્રમાં સહકાર અંગે ભારત અને બાંગ્લાદેશ વચ્ચેના એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અદાલતી ક્ષેત્રમાં સહકાર અંગેના ભારત અને બાંગ્લાદેશ વચ્ચેના સમજુતી કરારોને મંજૂરી આપી. આ કરારો બન્ને દેશો વચ્ચેની અદાલતોમાં પરસ્પર સહકારને પ્રોત્સાહન આપવા, વિકાસ કરવા અને મજબૂત બનાવવા ઉપર આધારિત છે. આ કરારો અદાલતોના વિવિધ સ્તરે મુલાકાત, તાલીમ અને અને શૈક્ષણિક કાર્યક્રમોના આદાનપ્રદાન દ્વારા ન્યાયાધીશો અને અધિકારીઓ વચ્ચેના પારસ્પરિક સંબંધને વધારવામાં સહાયક બનશે. તે ન્યાય અને કાયદાના ક્ષેત્રમાં આધુનિક વિકાસને લગતી માહિતીના પારસ્પરિક આદાનપ્રદાનને પણ પ્રોત્સાહન આપશે. તે આ ક્ષેત્રમાં માળખાગત વ્યવસ્થા અને ઇન્ફોર્મેશન ટેકનોલોજીમાં જ્ઞાનનું આદાનપ્રદાન કરશે.
પ્રધાનમંત્રીએ મધ્યપ્રદેશના સતનામાં થયેલા માર્ગ અકસ્માતમાં જાનહાનિ થવા પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના સતનામાં થયેલા માર્ગ અકસ્માતમાં જાનહાનિ થવા પર શોક વ્યક્ત કર્યો હતો. પ્રધાનમંત્રીએ કહ્યું, “મધ્યપ્રદેશના સતનામાં થયેલી દુર્ઘટનાથી ઘણું દુઃખ થયું. સંકટની આ ઘડીએ મારી સંવેદનાઓ પીડિત પરિવારો સાથે છે. જેઓ આ અકસ્માતમાં ઘાયલ થયા છે, તેઓ ઝડપથી સ્વસ્થ થાય એવી કામના કરું છુ.”
પ્રધાનમંત્રીએ પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "સિંહરાજ અધાનાનું અસાધારણ પ્રદર્શન! ભારતના પ્રતિભાશાળી શૂટરે કાંસ્ય ચંદ્રક જીત્યો છે. તેમણે સખત મહેનત કરી છે અને નોંધપાત્ર સફળતા પ્રાપ્ત કરી છે. તેમને અભિનંદન અને આગળના પ્રયત્નો માટે શુભેચ્છાઓ. #
પ્રધાનમંત્રીએ ભારતીય સિનેમાનાં રાષ્ટ્રીય સંગ્રહાલયનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે મુંબઈમાં ભારતીય સિનેમાનાં રાષ્ટ્રીય સંગ્રહાલયના નવા ભવનનું ઉદઘાટન કર્યું હતુ. આ પ્રસંગે મહારાષ્ટ્રનાં રાજ્યપાલ શ્રી સી વિદ્યાસાગર રાવ, રાજ્યનાં મુખ્યમંત્રી શ્રી દેવેન્દ્ર ફડણવીસ, રાજ્ય કક્ષાનાં કેન્દ્રીય મંત્રી શ્રી રામદાસ આઠવલે અને રાજ્ય કક્ષાનાં કેન્દ્રીય મંત્રી કર્નલ (નિવૃત્ત) રાજ્યવર્ધન રાઠોડ તેમજ અન્ય મહાનુભાવો ઉપસ્થિત રહ્યા હતા. પ્રધાનમંત્રીએ પોતાનાં સંબોધનમાં કહ્યું હતું કે, ભારતીય સિનેમાનુ રાષ્ટ્રીય સંગ્રહાલય ભારતીય સિનેમા વિશે સમજવા અને શીખવા યુવા પેઢી માટે અદભૂત તક પ્રદાન કરશે. તેમણે ઉમેર્યું હતું કે, મ્યુઝિયમમાં ભારતીય મનોરંજન ઉદ્યોગનાં ઇતિહાસની વિસ્તૃત માહિતીની સાથે ફિલ્મ ઉદ્યોગ સાથે સંકળાયેલા વિવિધ દિગ્ગજોનાં સંઘર્ષની ગાથા પણ હશે. ફિલ્મ અને સમાજને એકબીજાનું પ્રતિબિંબ ગણાવતાં પ્રધાનમંત્રીએ કહ્યું હતું કે, સમાજમાં જે કંઈ થાય છે એ સ્ક્રીન પર ફિલ્મો દ્વારા પ્રતિબિંબિત થાય છે, ત્યારે ફિલ્મોની અસર સમાજ પર પડે છે. વિવિધ પ્રવાહો વિશે તેમણ કહ્યું હતું કે, અત્યારે ઘણી ફિલ્મો સમસ્યાઓ અને સમાધાન પર બને છ, જે અગાઉનાં વર્ષોની સરખામણીમાં સકારાત્મક સંકેત છે, જેમાં નિઃસહાયતા જ દર્શાવવામાં આવતી હતી. શ્રી મોદીએ જણાવ્યું હતું કે, હવે ભારત પોતાની સમસ્યાઓનું સમાધાન પોતાની રીતે કરવાનો આત્મવિશ્વાસ ધરાવે છે અને તેમણે નવા ભારતનો સંકેત હોવાનું જણાવ્યું હતું, જે વિવિધ સમસ્યાઓનું સમાધાન કરવાનો આત્મવિશ્વાસ ધરાવે છે અને સક્ષમ છે. પ્રધાનમંત્રીએ તેમનાં સંબોધનમાં ભારતીય સિનેમાની આંતરરાષ્ટ્રીય પહોંચ વિશે વાત કરી હતી. આ સંદર્ભમાં તેમણે ભારતીય ગીતો પણ ગાઈ શકે એવા વિવિધ આંતરરાષ્ટ્રીય નેતાઓ સાથે વાતચીત કરી હોવાનો ઉલ્લેખ કર્યો હતો. તેમણે યુવા પેઢીની કલ્પનાને સાકાર કરવા પાત્રોનું સર્જન કરવા બદલ ફિલ્મ સમુદાયને શુભેચ્છા આપી હતી. તેમણે કહ્યું હતું કે, આ પ્રકારનાં પાત્રોની આંતરરાષ્ટ્રીય અપીલને કારણે ભારતની યુવા પેઢી અત્યારે બેટમેનની સાથે બાહુબલીનાં પણ પ્રશંસક છે. પ્રધાનમંત્રીએ જણાવ્યું હતું કે, ભારતનો સોફ્ટ પાવર, તેની વિશ્વસનિયતા અને દુનિયાભરમાં બ્રાન્ડ ઇન્ડિયા ઊભી કરવામાં ભારતીય સિનેમાની ભૂમિકા મોટી છે. તેમણે કહ્યું હતું કે, અત્યારે સ્વચ્છતા, મહિલા સશક્તિકરણ, રમતગમત વગેરે જેવા સામાજિક મુદ્દાઓ લોકો સુધી પહોંચાડવા માટે સિનેમા મહત્વપૂર્ણ માધ્યમ છે. સિનેમા રાષ્ટ્રનિર્માણમાં પણ મહત્વપૂર્ણ ભૂમિકા ભજવે છે અને એક ભારત શ્રેષ્ઠ ભારતની લાગણીને મજબૂત કરે છે. પ્રધાનમંત્રીએ જણાવ્યું હતું કે, ફિલ્મ ઉદ્યોગ દેશમાં પ્રવાસન ક્ષેત્રની વૃદ્ધિમાં પ્રદાન કરવાની ઊંચી સંભવિતતા ધરાવે છે. તેમણે ઉલ્લેખ કર્યો હતો કે, સરકાર દેશનાં વિવિધ વિસ્તારોમાં ફિલ્મ શૂટિંગની મંજૂરીઓ માટે સિંગલ વિન્ડો ક્લીયરન્સ સિસ્ટમ સ્થાપિત કરવા, ‘ઇઝ ઓફ ફિલ્મિંગ’ પ્રદાન કરવા કામ કરી રહી છે. પ્રધાનમંત્રીએ જણાવ્યું હતું કે, સરકાર ફિલ્મ પાઇરસીની સમસ્યા ચકાસવા સિનેમાટોગ્રાફ કાયદા, 1952માં સુધારા પર કામ કરી રહી છે. પ્રધાનમંત્રીએ કહ્યું હતું કે, સરકાર એનિમેશન, વિઝ્યુઅલ ઇફેક્ટ્સ, ગેમિંગ અને કોમિક્સ માટે નેશનલ સેન્ટર ફોર એક્સલન્સ સ્થાપિત કરવા માટે પણ કામ કરી રહી છે. પ્રધાનમંત્રી શ્રી નરેન્દ્ર મોદીએ જણાવ્યું હતું કે, સંચાર અન મનોરંજન માટ સંપૂર્ણપણે પ્રતિબદ્ધ યુનિવર્સિટીની તાતી જરૂર છે અને તેમણે ફિલ્મ ઉદ્યોગનાં દિગ્ગજોને આ માટ સૂચનો અને યોગદાન માટે અપીલ કરી હતી. તેમણે દાવોસ સમિટની માફક ભારતીય સિનેમાનાં બજારનાં વિસ્તરણ પર કેન્દ્રીત હોય એવો ગ્લોબલ ફિલ્મ સમિટનો વિચાર પણ સૂચવ્યો હતો.
ઈન્ડો-પેસિફિક ઈકોનોમિક ફ્રેમવર્કની ઘોષણાના પ્રસંગે પ્રધાનમંત્રી શ્રી નરેન્દ્ર મોદીનું સંબોધન

રાષ્ટ્રપતિ બાઈડેન અને રાષ્ટ્રપતિ કિશિદા વર્ચ્યુઅલ માધ્યમથી જોડાયેલા આપણા તમામ લીડર્સ મહાનુભાવો, આજે આ મહત્વપૂર્ણ ઘટનામાં તમારી સાથે જોડાઈને મને આનંદ થાય છે. ઈન્ડો-પેસિફિક ઈકોનોમિક ફ્રેમવર્ક એ પ્રદેશને વૈશ્વિક આર્થિક વૃદ્ધિનું એન્જિન બનાવવાની અમારી સામૂહિક ઈચ્છાશક્તિની ઘોષણા છે. હું આ મહત્વપૂર્ણ પહેલ માટે રાષ્ટ્રપતિ બિડેનનો ખૂબ ખૂબ આભાર માનું છું. ઈન્ડો-પેસિફિક ક્ષેત્ર ઉત્પાદન, આર્થિક પ્રવૃત્તિ, વૈશ્વિક વેપાર અને રોકાણનું કેન્દ્ર છે. ઈતિહાસ એ વાતનો સાક્ષી છે કે ઈન્ડો-પેસિફિક ક્ષેત્રના વેપાર પ્રવાહમાં ભારત સદીઓથી મુખ્ય કેન્દ્ર રહ્યું છે. ઉલ્લેખનીય છે કે વિશ્વનું સૌથી જૂનું વાણિજ્યિક બંદર ભારતમાં મારા વતન ગુજરાતના લોથલમાં હતું.તેથી આ પ્રદેશના આર્થિક પડકારો માટે આપણે સામાન્ય ઉકેલો શોધીએ, સર્જનાત્મક વ્યવસ્થા ઊભી કરીએ તે જરૂરી છે. મહાનુભાવો, ભારત એક સમાવિષ્ટ અને લવચીક ઈન્ડો-પેસિફિક ઈકોનોમિક ફ્રેમવર્ક બનાવવા માટે તમારા બધા સાથે કામ કરશે. હું માનું છું કે અમારી વચ્ચે સ્થિતિસ્થાપક પુરવઠા શૃંખલાના ત્રણ મુખ્ય સ્તંભ હોવા જોઈએ: વિશ્વાસ, પારદર્શિતા અને સમયપાલન. મને વિશ્વાસ છે કે આ માળખું આ ત્રણ સ્તંભોને મજબૂત કરવામાં મદદ કરશે અને ઈન્ડો-પેસિફિક ક્ષેત્રમાં વિકાસ, શાંતિ અને સમૃદ્ધિનો માર્ગ મોકળો કરશે. ખૂબ ખૂબ ધન્યવાદ!
પ્રધાનમંત્રીએ કાબુલ નજીક થયેલા ત્રાસવાદી હુમલાની નિંદા કરી

પ્રધાનમંત્રી શ્રી નરેન્દ્ર મોદીએ કાબુલ નજીક થયેલા ત્રાસવાદી હુમલા અંગે ભારે નિંદા સાથે દુઃખ વ્યક્ત કર્યું હતું. પ્રધાનમંત્રીએ કહ્યું કે, “કાબુલ નજીક થયેલા હુમલાથી હું ખૂબ વ્યથિત છું. હું આ નાસમજ હિંસાની નિંદા કરું છું. મારી સંવેદના અને પ્રાર્થના ભોગ બનનાર અને ઈજાગ્રસ્તોના પરિવારો સાથે છે.
પ્રધાનમંત્રીએ કર્ણાટકના મુખ્યમંત્રી સાથે એક ઉચ્ચ સ્તરીય બેઠકમાં દુષ્કાળ અને જળ સંકટની સમીક્ષા કરી.

પ્રધાનમંત્રી શ્રી નરેન્દ્ર મોદીએ આજે કર્ણાટકના ઘણાં ભાગોમાં દુષ્કાળ અને પાણીની અછતની સ્થિતિ પર એક ઉચ્ચ સ્તરીય બેઠકની અધ્યક્ષતા કરી હતી.કર્ણાટકના મુખ્યમંત્રી શ્રી સિદ્ધરમૈયા પણ બેઠકમાં હાજર હતાં. ભારત સરકાર અને કર્ણાટક રાજ્યના વરિષ્ઠ આધિકારીઓ પણ આ બેઠકમાં ઉપસ્થિત રહ્યાં હતાં. વિચાર વિમર્શનો પ્રારંભ કરતાં પ્રધાનમંત્રીએ કહ્યું હતું કે તેઓ દુષ્કાળ દ્વારા ઉત્પન્ન થતી સમસ્યાઓના સમાધાન માટે સંભવિત પગલાંઓ તથા લાંબા ગાળાનાં પગલાંઓ પર ધ્યાન કેન્દ્રિત કરવા માટે પણ દુષ્કાળગ્રસ્ત 11 રાજ્યોના મુખ્યમંત્રી સાથે અલગ રીતે બેઠકનું આયોજન કરી રહ્યાં છે. કર્ણાટકના મુખ્યમંત્રીએ ભારત સરકારને ખરીફ જ્ઞાપન માટે રૂ.1540.20 કરોડની સહાય આપવા માટે આભાર વ્યક્ત કર્યો હતો અને જણાવ્યું હતું કે ખેડૂતોની સહાય કરવા માટેની આ રકમનો સંપૂર્ણપણે ઉપયોગ કરવામાં આવેલ છે. તેમણે જણાવ્યું હતું કે આ રકમને રિયલ ટાઈમ ગ્રોસ સેટલમેન્ટ (આરટીજીએસ) મારફતે હસ્તાંતરિત કરવામાં આવેલ છે. તેમણે એવું પણ કહ્યું હતું કે રવી પાક જ્ઞાપન માટે તાજેતરમાં જ રૂ.723.23 કરોડની મંજૂરી આપવામાં આવી છે, જે ટૂંક સમયમાં જ રીલિઝ કરી દેવી જોઈએ. માહિતી આપવામાં આવી હતી કે નાણાકીય વર્ષ 2015-16 માટે એસડીઆરએફના કેન્દ્રીય હિસ્સા તરીકે રીલિઝ કરવામાં આવેલ રૂ.207 કરોડથી ઉપરાંત છે. આ સિવાય,2016-17 માટે એસડીઆરએફના પ્રથમ હપ્તા તરીકે રૂ.108.75 કરોડ અગાઉથી જ રીલિઝ કરી દેવાયા છે. એવી પણ માહિતી આપવામાં આવી હતી કે નાણાકીય વર્ષ 2016-17 દરમિયાન ભારત સરકારની જુદી જુદી યોજનાઓ હેઠળ જળ સંરક્ષણ અને દુષ્કાળને પહોંચી વળવા માટે કર્ણાટકને રૂ.603 કરોડ ઉપલબ્ધ કરાવાશે. આમ જુદી જુદી કૃષિ યોજનાઓ હેઠળ, રૂ.830 કરોડ પણ ઉપલબ્ધ કરાવાશે. મુખ્યમંત્રીએ તીવ્ર દુષ્કાળને કારણે લોકોની સામે આવનારી સમસ્યાઓની પણ ચર્ચા કરી હતી. તેમણે જણાવ્યું હતું કે રાજ્યની મોટી નદીઓ અને જળાશયો પાણીની તીવ્ર અછતનો સામનો કરી રહ્યા છે. તેમણે કાદવ કિચડ દૂર કરવા, ખેત તલાવડીઓનું નિર્માણ કરવા, ટપક સિંચાઈ તેમજ પીવાના પાણીનો પુરતો પુરવઠો સુનિશ્ચિત કરવા સહિત રાજ્ય સરકાર દ્વારા લેવાયેલાં વિવિધ પગલાંઓની વિગતો આપી હતી. પ્રધાનમંત્રીએ મુખ્યમંત્રી સાથે કાદવ કિચડ દૂર કરવા, જળ સંરક્ષણ અને ભૂગર્ભજળ રિચાર્જ કરવા માટેના વિવિધ પગલાંઓ પર વિચાર વિમર્શ કર્યો હતો. તેમણે રાજ્ય સરકારને ચોમાસાના પ્રારંભ પૂર્વે, આગામી 30થી 40 દિવસોમાં કાદવ કિચડ દૂર કરવા, ખેત તલાવડીઓ તથા આડ બંધો પર વધુ ધ્યાન આપવા અનુરોધ કર્યો હતો. મુખ્યમંત્રીએ ગંદા પાણીના વ્યવસ્થાપન માટે કર્ણાટક સરકાર દ્વારા લેવાયેલા પગલાંઓની પ્રધાનમંત્રીને માહિતી આપી હતી. આ પ્રયત્નોની પ્રશંસા કરતાં પ્રધાનમંત્રીએ ભારપૂર્વક જણાવ્યું હતું કે શહેરો અને નગરોમાં આની મોટા પાયે શરૂઆત થવી જોઈએ. શ્રી સિદ્ધરમૈયાએ પ્રધાનમંત્રીને પ્રધાનમંત્રી પાક વીમા યોજનાના અમલીકરણની દિશામાં તૈયારી સંબંધે લેવાયેલાં પગલાંઓની માહિતી આપી હતી. રાજ્ય સરકારે પાક વીમા અંગે પણ કેટલાંક સૂચનો કર્યા હતાં. મુખ્યમંત્રીએ પ્રધાનમંત્રીને સ્મૃતિ ચિન્હની ભેટ આપી હતી તેમજ પ્રધાનમંત્રીએ તેમને શક્ય તમામ સહાય આપવાની ખાતરી આપી હતી. પ્રધાનમંત્રીએ જણાવ્યું હતું કે કેન્દ્ર અને રાજ્યોએ દુષ્કાળની સમસ્યા, જેને તેમણે ‘આપણી’ સમસ્યા કહીને ઉલ્લેખ કર્યો, તેના ઉકેલ માટે સાથે મળીને કામ કરવું જોઈએ. પ્રધાનમંત્રીએ જણાવ્યું હતું કે હવે એ સમય આવી ગયો છે કે રાજ્યો વચ્ચે જળ સંરક્ષણ અને વ્યવસ્થાપન, જીએસપીડી તથા રોકાણ વધારવાના પ્રયત્નો માટે પરસ્પર પ્રતિસ્પર્ધાની ચર્ચા કરવામાં આવે. પ્રધાનમંત્રીએ નીતિ આયોગને પણ જળ સંરક્ષણ અને વ્યવસ્થાપનની માપણી માટે એક સૂચકાંક વિકસીત કરવા જણાવ્યું હતું.
પ્રધાનમંત્રીએ એક શિંગડાવાળા ગેંડાઓની સુખાકારી માટેના પ્રયાસો માટે ટીમ આસામની પ્રશંસા કરી

પ્રધાનમંત્રી શ્રી નરેન્દ્ર મોદીએ એક શિંગડાવાળા ગેંડાઓની સુખાકારી માટેના પ્રયાસો માટે ટીમ આસામની પ્રશંસા કરી છે. તેમણે એમ પણ કહ્યું કે એક શિંગડાવાળો ગેંડો ભારતનું ગૌરવ છે અને તેની સુખાકારી માટે તમામ પગલાં લેવામાં આવશે. મુખ્યમંત્રી શ્રી હિમંત બિસ્વા સરમાના એક ટ્વીટના જવાબમાં પ્રધાનમંત્રીએ કહ્યું; "ટીમ આસામ દ્વારા પ્રશંસનીય પ્રયાસ. એક શિંગડાવાળો ગેંડો ભારતનું ગૌરવ છે અને તેની સુખાકારી માટે તમામ પગલાં લેવામાં આવશે."
પ્રધાનમંત્રીએ જન્મુ-કાશ્મીરના મુખ્યમંત્રી સાથે વાત કરી અને ભૂકંપની સ્થિતિની જાણકારી મેળવી

પ્રધાનમંત્રી શ્રી નરેન્દ્ર મોદીએ આજે (26 ઓક્ટોબર, 2015) આવેલા ભૂકંપના કારણે ઉત્પન્ન થયેલી સ્થિતિની બાબતમાં જમ્મુ તેમજ કાશ્મીરના મુખ્યમંત્રી શ્રી મુફ્તી મોહમ્મદ સઈદ સાથે વાત કરી. તેમણે તેમની સાથે રાજ્યભરમાં ભૂકંપથી ઉત્પન્ન પરિસ્થિતિની જાણકારી મેળવી. પ્રધાનમંત્રીએ કહ્યું કે, તેમણે દુર્ભાગ્યપૂર્ણ ભૂકંપથી પેદા થયેલી સ્થિતિની બાબતમાં જમ્મુ તેમજ કાશ્મીરના મુખ્યમંત્રી શ્રી મુફ્તી મોહમ્મદ સઈદ સાથે વાતચીત કરી અને આ બાબતમાં જાણકારી મેળવી.
પ્રધાનમંત્રીએ તિરુવલ્લુવર દિવસ પર મહાન તિરુવલ્લુવરને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ તિરુવલ્લુવર દિવસ પર મહાન તિરુવલ્લુવરને શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; "તિરુવલ્લુવર દિવસ પર, હું મહાન તિરુવલ્લુવરને શ્રદ્ધાંજલિ અર્પણ કરું છું. તેમના આદર્શો સમજદાર અને વ્યવહારુ છે. તેઓ તેમના વૈવિધ્યસભર સ્વભાવ અને બૌદ્ધિક ઊંડાણ માટે અલગ તરી આવે છે. કન્યાકુમારીમાં તિરુવલ્લુવર પ્રતિમા અને વિવેકાનંદ રોક મેમોરિયલનો મેં ગયા વર્ષે લીધેલો વીડિયો શેર કરી રહ્યો છું. https ://t.co/
પ્રધાનમંત્રીએ સચિવો સાથે ચર્ચા કરી

પ્રધાનમંત્રી શ્રી નરેન્દ્ર મોદીએ ભારત સરકારના સચિવો સાથે આજે (31 ડિસેમ્બર, 2015) વાતચીત કરી. વાતચીત 70 મિનીટથી વધી ચાલી. પ્રધાનમંત્રીએ પાછલા દોઢ વર્ષ દરમિયાન સચિવોના કાર્યની પ્રશંસા કરતા કહ્યું કે શાસનના વિભિન્ન ભાગોમાં કાર્ય કરી રહેલા સચિવોની વિશેષજ્ઞતા વ્યાપક છે અને હવે આની બઢતીમાં બદલાવની અપેક્ષા નવા નવા કાર્યોમાં દેખાવી જોઈઅે. પ્રધાનમંત્રીએ બદલાવ સાથે જોડાયેલ પરિવર્તન સંબંધી વિચારોને સામે લાવવા માટે સચિવોની પ્રશંસા કરી છે. ખરેખર સચિવોને સુશાન, રોજગાર સૃજન, શિક્ષા અને સ્વાસ્થ્ય, કિસાન કેન્દ્રિત કેટલીક પહેલ, ટોચનું બજેટ, ઉભરતી વૃદ્ધિ, સ્વચ્છ ભારત અને ગંગા પુનરુદ્ધારના ક્ષેત્રમાં અભૂતપૂર્વ કાર્ય કર્યા છે. પ્રધાનમંત્રીએ ભાર આપી ને કહ્યું કે આ ક્ષેત્રોમાંથી પ્રત્યેકમાં એક પગલું લેવું જોઈએ, જેમાં આમ જનતાના જીવનમાં નમૂનારૂપ સુધારો થાય. તેમણે શાસનમાં જનતાની ભાગીદારી અને આમ જનતાના સશક્તિકરણ પર ભાર આપ્યો. હવે આ સચિવ પ્રધાનમંત્રીને વિચાર અને અભિપ્રાય આપ્યા પછી આવતા અઠવાડિયામાં સમૂહ અને ઉપસમૂહમાં વિચારોનું આદાન-પ્રદાન કરશે. આ અવસર પર કેન્દ્રીય મંત્રિયો – સર્વશ્રી રાજનાથસિંહ, સુષમા સ્વરાજ અને નિતિન ગડકરી પણ ઉપસ્થિત હતા. મંત્રિમંડળ સચિવાલયના વરિષ્ઠ અધિકારીઓ અને પ્રધાનમંત્રી કાર્યાલયોના બધા સહકર્મીઓ પણ હાજર હતા.
પ્રધાનમંત્રીએ પશ્ચિમ બંગાળના પૂરમાં મૃત્યુ પામેલા લોકો માટે પીએમએનઆરએફમાંથી આર્થિક સહાય જાહેર કરી

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના વિવિધ ભાગોમાં પૂરના લીધે જીવ ગુમાવનારા લોકોના નજીકના સ્વજન માટે રૂ. 2 લાખની આર્થિક સહાય જાહેર કરી છે. તેમણે ઈજાગ્રસ્તો માટે પણ રૂ. 50000ની સહાય જાહેર કરી છે. પ્રધાનમંત્રી કાર્યાલયે ટ્વીટમાં કહ્યું, “પશ્ચિમ બંગાળના વિવિધ ભાગોમાં પૂરના લીધે જીવ ગુમાવનારા દરેક લોકોના નજીકના સ્વજનને પીએમએનઆરએફમાંથી રૂ. 2 લાખની આર્થિક સહાય આપવામાં આવશે. ઈજાગ્રસ્તોને રૂ. 50000 આપવામાં આવશે.” …
પ્રધાનમંત્રી 16 નવેમ્બરના રોજ પ્રથમ ઓડિટ દિવસની ઉજવણી નિમિત્તે કાર્યક્રમને સંબોધન કરશે

પ્રધાનમંત્રી શ્રી નરેન્દ્ર મોદી 16મી નવેમ્બર, 2021ના રોજ સવારે 10:30 વાગ્યે કેગ ઓફિસ પરિસરમાં પ્રથમ ઓડિટ દિવસ નિમિત્તે કાર્યક્રમને સંબોધન કરશે. પ્રધાનમંત્રી આ પ્રસંગે સરદાર વલ્લભભાઈ પટેલની પ્રતિમાનું અનાવરણ પણ કરશે. કેગની સંસ્થાના ઐતિહાસિક ઉદ્દભવ અને છેલ્લા ઘણા વર્ષોમાં તેણે શાસન, પારદર્શિતા અને જવાબદારીમાં આપેલા યોગદાનને ચિહ્નિત કરવા ઓડિટ દિવસની ઉજવણી કરવામાં આવી રહી છે. આ પ્રસંગે ભારતના કેગ પણ હાજર રહેશે.
પ્રધાનમંત્રીએ લોકમાન્ય બાળ ગંગાધર તિલક અને ચંદ્રશેખર આઝાદને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ લોકમાન્ય બાળ ગંગાધર તિલક અને ચંદ્રશેખર આઝાદને તેમની જયંતી પર શ્રદ્ધાંજલિ આપી છે. એક ટ્વિટમાં પ્રધાનમંત્રીએ કહ્યું કે, “ભારત માતાના બે વીર સપૂત લોકમાન્ય બાળ ગંગાધર તિલક અને ચંદ્રશેખર આઝાદને તેમની જન્મ-જયંતી પર શત-શત નમન.”
પ્રધાનમંત્રીએ શ્રીલા ભક્તિવેદાંત સ્વામી પ્રભુપાદજીની 125મી જન્મજયંતિ નિમિત્તે વિશેષ સ્મૃતિ સિક્કો બહાર પાડ્યો

પ્રધાનમંત્રી શ્રી નરેન્દ્ર મોદીએ શ્રીલા ભક્તિવેદાંત સ્વામી પ્રભુપાદજીની 125મી જન્મજયંતિ નિમિત્તે આજે વીડિયો કોન્ફરન્સના માધ્યમથી વિશેષ સ્મૃતિ સિક્કો બહાર પાડ્યો હતો. કેન્દ્રીય સાંસ્કૃતિક, પર્યટન અને પૂર્વોત્તર પ્રદેશ વિકાસ (…
મંત્રીમંડળે રૂ. 2000થી ઓછા મૂલ્યનાં ડેબિટ કાર્ડ/ભીમ યુપીઆઇ/એઇપીએસ વ્યવહારો પર એમડીઆર ચાર્જીસ સબસિડાઇઝ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે મંજૂરી આપી છે કે રૂ. 2000 સુધીનાં કુલ મૂલ્યનાં તમામ ડેબિટ કાર્ડ/ભીમ/યુપીઆઇ/આધાર અનેબલ્ડ પેમેન્ટ સિસ્ટમ (એઇપીએસ) વ્યવહારો પર લાગુ મર્ચન્ટ ડિસ્કાઉન્ટ રેટ (એમડીઆર)નું વહન સરકાર બે વર્ષ માટે કરશે. તેનો અમલ 1 જાન્યુઆરી, 2018થી શરૂ થશે અને તેમાં બેંકોને આ રેટ રિઇમ્બર્સ કરવામાં આવશે. નાણાકીય સેવા વિભાગનાં સચિવ, ઇલેક્ટ્રોનિક્સ અને યુટી મંત્રાલયનાં સચિવ અને નેશનલ પેમેન્ટ કોર્પોરેશન ઓફ ઇન્ડિયા (એનપીસીઆઈ)નાં સીઇઓને સમાવતી એક સમિતિ આ પ્રકારનાં વ્યવહારોનાં ઉદ્યોગ ખર્ચનાં માળખાને ચકાસશે, જે રિઇમ્બર્સમેન્ટનાં સ્તરને નક્કી કરવાનો આધાર બનશે. આ મંજૂરીને પરિણામે રૂ. 2000થી ઓછા મૂલ્યનાં તમામ વ્યવહારો માટે ઉપભોક્તા અને મર્ચન્ટ (વેપારી)ને એમડીઆર સ્વરૂપે વધારાનું ભારણ વેઠવું નહીં પડે, જેથી આ પ્રકારનાં વ્યવહારો માટે ડિજિટલ પેમેન્ટ પદ્ધતિઓની સ્વીકાર્યતામાં વધારો થશે. આ પ્રકારનાં વ્યવહારો નાણાકીય વ્યવહારોનાં વોલ્યુમમાં નોંધપાત્ર ટકાવારી ધરાવતા હોવાથી તે લેસ કેશ અર્થતંત્ર તરફ અગ્રેસર થવામાં મદદરૂપ થશે. એક અંદાજ મુજબ, નાણાકીય વર્ષ 2018-19માં રૂ. 2,000થી ઓછાં મૂલ્યનાં નાણાકીય વ્યવહારોનાં સંબંધોમાં બેંકો રૂ. 1,050 કરોડ અને નાણાકીય વર્ષ 2019-20માં રૂ. 1,462 કરોડ એમડીઆર સ્વરૂપે રિઇમ્બર્સ કરશે. જ્યારે મર્ચન્ટ પોઇન્ટ ઓફ સેલ પર ચુકવણી કરવામાં આવે છે, ત્યારે એમડીઆરની ચુકવણી મર્ચન્ટ બેંકને કરે છે. આ માટે ઘણાં લોકો ડેબિટ કાર્ડ ધરાવતાં હોવા છતાં રોકડમાં ચુકવણી કરે છે. એ જ રીતે એમડીઆર ભીમ યુપીઆઇ પ્લેટફોર્મ અને એઇપીએસ મારફતે વેપારીઓને ચુકવવામાં આવે છે.
પ્રધાનમંત્રી મોદી અને આયર્લેન્ડના પ્રધાનમંત્રી વચ્ચે ટેલીફોન પર ચર્ચા થઈ

આજે આયર્લેન્ડનાં પ્રધાનમંત્રી શ્રી ડો. લીઓ વરાડકર સાથે ટેલીફોન પર વાતચીત દરમિયાન પ્રધાનમંત્રી શ્રી મોદીએ કોવિડ-19 રોગચાળાની સ્થિતિ અને બંને દેશોમાં એની આરોગ્ય અને આર્થિક ક્ષેત્રમાં અસરને નિયંત્રણમાં લેવા માટે હાથ ધરવામાં આવેલા પગલાં ઉપર ચર્ચા કરી હતી. પ્રધાનમંત્રી શ્રી વરાડકરે આયર્લેન્ડમાં રોગચાળા સામે લડવા ભારતીય મૂળના ડૉક્ટરો અને નર્સોએ ભજવેલી ભૂમિકાની પ્રશંસા કરી હતી. પ્રધાનમંત્રી શ્રી મોદીએ આયર્લેન્ડમાં ભારતીય નાગરિકોને આપેલા સાથસહકાર અને તેમની કાળજી રાખવા માટે પ્રધાનમંત્રી શ્રી વરાડકરનો આભાર માન્યો હતો તેમજ ભારતમાં આયરિશ નાગરિકોને સમાન સુવિધા પ્રદાન કરવાની ખાતરી આપી હતી. બંને નેતાઓ સંમત થયા હતા કે, ભારત અને આયર્લેન્ડ રોગચાળા સામે આંતરરાષ્ટ્રીય લડાઈમાં પ્રદાન કરવા ફાર્માસ્યુટિકલ અને તબીબી ક્ષેત્રોમાં તેમની ક્ષમતાનો ઉપયોગ કરી શકે છે. તેમણે કોવિડ પછીની દુનિયાનાં સંદર્ભમાં યુરોપિયન યુનિયન અને આયર્લેન્ડ સાથે ભારતના સાથસહકારને મજબૂત કરવાની સંભવિતતા પર પણ ચર્ચા કરી હતી. બંને નેતાઓ કટોકટીની બદલાતી સ્થિતિ પર એકબીજાનાં સંપર્કમાં રહેવા અને સતત ચર્ચા કરવા સંમત પણ થયા હતા.
કોવિડ-19 સંબંધિત પરિસ્થિતિ અને રસીકરણની સમીક્ષા માટે પ્રધાનમંત્રીની અધ્યક્ષતામાં ઉચ્ચ સ્તરીય બેઠક યોજાઇ

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કોવિડ-19 સંબંધિત પરિસ્થિતિની ઉચ્ચ સ્તરીય સમીક્ષા બેઠક યોજાઇ હતી. આ બેઠકમાં આવરી લેવામાં આવેલા મુદ્દાઓમાં કોવિડ-19ની પ્રવર્તમાન સ્થિતિ, પ્રતિભાવ માટે આરોગ્ય તંત્રની તૈયારીઓ, મેડિકલ ઓક્સિજનની ઉપલબ્ધતા અને ઉત્પાદન સંબંધિત બાબતો, કોવિડ-19ની રસીના ઉત્પાદન, પુરવઠા અને વિતરણ સહિતના મુદ્દા સામેલ છે. સમગ્ર દુનિયામાં, એવા દેશો છે જ્યાં કોવિડના સક્રિય કેસોની સંખ્યામાં એકધારો વધારો થઇ રહ્યો છે તે અંગે બેઠકમાં ચર્ચા થઇ હતી. ભારતમાં પણ, મહારાષ્ટ્ર, કેરળ જેવા રાજ્યોમાંથી આવી રહેલા આંકડાઓ સૂચિત કરે છે કે, આ બાબતે સહેજ પણ બાંધછોડ થઇ શકે તેવો કોઇ જ અવકાશ નથી. જોકે, સતત 10મા અઠવાડિયામાં સાપ્તાહિક પોઝિટીવિટી દર 3% કરતાં ઓછો નોંધાયો છે. પ્રધાનમંત્રીને કેટલાક ભૌગોલિક વિસ્તારોમાં કેસોની સંખ્યા વિશે, પરીક્ષણમાં ઉચ્ચ પોઝિટીવિટી ધરાવતા જિલ્લા તેમજ દેશમાં સાપ્તાહિક ધોરણે પોઝિટીવિટી દર વિશે માહિતી આપવામાં આવી હતી. પ્રધાનમંત્રીએ મ્યૂટન્ટ્સના ઉદ્ભવ પર નજર રાખવા માટે જીનોમ સિક્વન્સિંગની જરૂરિયાત અંગે વાત કરી હતી. અધિકારીઓએ માહિતી આપી હતી કે, …